Šilainių seniūnijos 2022 veiklos ataskaita

Seniūnijos teritorijos tvarkymas: Pasitelkta paramos gavėjų atlikti visuomenei naudingą veiklą – 41.

Sutvarkyta objektų – 16. Gyventojų dalyvavimo vietos savivaldos procese skatinimas: Įvyko sueigų, susitikimų, susirinkimų – 5. Gyvenamosios vietos deklaravimo administravimas seniūnijose:

Išduota gyvenamosios vietos deklaravimo pažymų – 2910. Išduota pažymų apie įtraukimą į GVNA – 227. Išduota pažymų gyvenamosios patalpos savininkams – 616. Išduota pažymų apie šeimos sudėtį – 626. Deklaruota išvykimų – 99. Deklaruota atvykimų – 2340. Priimta sprendimų – 314. Įtraukta į gyvenamosios vietos neturinčių asmenų apskaitą – 269. Seniūnijos nuostatuose nurodytų funkcijų vykdymas: Registruota siunčiamųjų raštų – 3026. Registruota vidaus dokumentų – 474. Konsultuota gyventojų – 2259. Išnagrinėta gyventojų, įmonių, įstaigų ir organizacijų prašymų – 467. Parengta seniūno įsakymų – 3. Išduota faktinę padėtį patvirtinančių dokumentų: Charakteristikų – 135. Pažymų dėl asbesto gaminių atliekų šalinimo – 18. Skatinant ir palaikant bendruomenės narių kultūros, sporto ir sveikatingumo iniciatyvas: Dalyvauta organizuojant, įgyvendinta kultūros ir sporto, edukacinių ir kt. renginių – 4. Organizuota parodų – susitikimų – 3. Vykdant seniūnijos teritorijos priežiūrą ir kontrolę: Likviduota nelegalių sąvartynų – 16. Vykdyta patikrinimų, apžiūrų (dėl žemės kasinėjimo darbų) – 153. Organizuota aplinkos tvarkymo darbų – 27. Vykdyta želdinių priežiūros kontrolė – 9. Demontuota gelžbetonio ir metalinių konstrukcijų – 44 (šį projektą kuruoja Sporto skyrius). Pašalinta nenaudojamos transporto priemonės iš bendrojo naudojimo teritorijų – identifikuota 32 apleistų ir nenaudojamų automobilių, 30 – pašalinti, likusiems automobilių savininkams išsiųsti perspėjimai, imtasi kitokių teisės aktais nustatytų priemonių. Bendradarbiaujant su viešosios tvarkos skyriumi bei policija iš Šilainių seniūnijos teritorijos priverstinai nutempti 6 bešeimininkiai automobiliai. Pateiktas apleistų žemės sklypų sąrašas papildomam apmokestinimui – 50 (išsiųsta 564 registruoti laiškai žemės sklypų savininkams dėl netvarkomo žemės sklypo (virš 90 proc. susitvarkė)). Atlikta teritorijų patikrinimų – 437. Sustabdyta gatvių teršimai iš statybviečių - 25

Pateikta apleistų statinių sąrašas papildomam apmokestinimui – 10. Taikyta administracinio poveikio priemonės, skirta administracinių nuobaudų – 5. Teikta siūlymai dėl gatvių, įvažų remonto, vaizdinė informacija dėl šaligatvių tvarkymo – 88. Inicijuota daugiabučių namų administratorius tvarkyti ir palaikyti švarą jų prižiūrimose teritorijose: šalinti lapus, šakas, neleisti kauptis šiukšlėms - 27.

Atliekant statinių naudojimo priežiūrą: Likviduota nelegalių statinių – 14. Patikrinta ir surašyta statinių naudojimo priežiūros patikrinimo aktų – 252. Parengta ataskaitų - 6. Konsultuota daugiabučių gyvenamųjų namų bendrijų kitos paskirties pastatų priežiūros klausimais – 90 (Informacija apie rengiamus susitikimus, mokymus, konsultacijas, bendradarbiaujant su Kauno miesto savivaldybės administracijos Būsto administravimo, renovavimo ir energetikos skyriumi, pateikta administratoriams, bendrijoms, gyventojams, viešinta seniūnijos internetinėje svetainėje). Vykdant statinių tech. priežiūros kontrolę, gyventojai skatinami teikti paraiškas dalinei ar pilnai namo renovacijai. Išnagrinėta prašymų, skundų dėl netinkamos statinių priežiūros – 14. Skleidžiant informaciją visuomenės informavimo priemonėse: Paviešinta detaliųjų planų seniūnijos informacinėje lentoje – 121. Pateikta informacinių straipsnių seniūnijos internetinėje svetainėje – 161. Atliekant LR Notariato įstatyme nurodytus veiksmus, atlikta notarinių veiksmų – 236. Bendradarbiaujant su Kauno miesto Santakos PK, bendruomenės pareigūnais vykdant prevencines priemones ir programas: Informacija teikta bendruomenėms apie kriminogeninę situaciją ir vykdomas prevencines priemones bei jų rezultatus – 2. Organizuota tikslinės prevencinės priemonės (akcijos, reidai, patikrinimai, patruliavimai, susitikimai ir pan.), bendros prevencinės priemonės bei prevenciniai patruliavimai Kauno apskr. VPK Kauno miesto Santakos policijos komisariato prižiūrimoje Šilainių seniūnijos teritorijoje kartu su komisariato pareigūnais, seniūnu, atsižvelgiant į saugių kaimynysčių grupių koordinatorių ir Šilainių seniūnijos gyventojų išsakytus nusiskundimus bei smurto artimoje aplinkoje ir turtinių nusikaltimų prevenciją – 146. Informacijos gavimas iš saugios kaimynystės grupių narių – 7. Dalyvauta susitikimuose – 34. Dalyvaujant civilinės saugos organizavime, bendradarbiaujant su Miesto civilinės saugos poskyriumi, sprendžiant ekstremalias situacijas seniūnijos teritorijoje:

Dalyvauta priemonėse – 1. Įsisavinta lėšos, skirtos nevyriausybinių organizacijų ir bendruomeninės veiklos stiprinimo 2022 metų veiksmų plano įgyvendinimo 1.1.6 priemonės „Stiprinti bendruomeninę veiklą savivaldybėse“, įgyvendinant bandomąjį modelį Kauno miesto savivaldybėje

Įsisavinta – 17391,79 Eur. (99,998 %) Dalyvavo: Romainių bendruomenės centras, projektas ,,Savanorystės ir bendruomeniškumo puoselėjimas Romainiuose", sutartis 2022-09-14 Nr. SRB - 473, skirta 5471,00 eur. Įsisavinta – 99,998 %. Kauno Šilainių bendruomenės centras, projektas "Bendrystės galia", sutartis 2022-09-14 Nr. SRB-472, skirta 6410,00 eur. Įsisavinta – 100 %. Bendruomenė "Naujieji Romainiai", projektas "Bendravimas kuria stebuklus", sutartis 2022-09-14 Nr. SRB-474, skirta 5511,20 eur. Įsisavinta – 100%. Svarbesni 2022 metų darbai: Aktyviai prisidedant seniūnijai, kartu su Aplinkos apsaugos skyriumi, 2022 metais buvo herbicidais naikinamos seniūnijos teritorijoje esančios ir didelį pavojų žmogaus sveikatai keliančios Sosnovskio barščių išplitimo vietos, identifikuotos naujos. Išsiųsta informacija savininkams, kurių nuosavybės teise valdomuose žemės sklypuose pastebėti augantys invaziniai augalai, labiausiai užteršti Sosnovskio barščiais žemės sklypai teikti apmokestinimui padidintu žemės mokesčio tarifu. Pažymėtina, kad ir vėl kova su Sosnovskio barščiais laimėta, pavyko išnaikinti ne tik pagrindines jų išplitimo vietas, bet ir atokiau esančias. Bendradarbiaujant su užkrėstų sklypų savininkais, aiškinant Sosnovskio barščių išplitimo grėsmę, pavyko pasiekti teigiamų rezultatų. Kartu su UAB „Kauno vandenys“, Kauno miesto savivaldybės administracijos Aplinkos apsaugos ir Viešosios tvarkos skyriais dalyvauta namų ūkių galimai netinkamai tvarkančių nuotekas patikrinimuose. Informacija apie prisijungimo prie centralizuotų nuotekų tinklų sąlygas ir kitus jų tvarkymo būdus namų ūkiams buvo išsiųsta paštu. Namų ūkiai skatinami reguliariai jungtis prie centralizuotų Miesto nuotekų tinklų informaciją skelbiant internetinėje svetainėje, spaudoje. Aktyviai bendradarbiaujant su Miesto tvarkymo skyriumi, pasiekta gerų rezultatų tvarkant seniūnijos gatves, šaligatvius ir kt.: Išasfaltuotos žvyro danga dengtos gatvės: 9-ojo Forto g. žiedas, Vijūkų g. iki Vakarų aplink., Vakarų aplink. nuvažiavimai į DEPO su visa infrastruktūra, žiedas A. Šapokos ir B. Brazdžionio g. sankirtoje, Šiltnamių g., Šateikių g. atkarpa, privažiavimas į Kauno apskrities priešgaisrinę gelbėjimo tarnybą. Dalis privažiavimų ir gatvių sutvarkyti gyventojų lėšomis. Tvarkyti privažiuojamieji keliai, kiemai ir automobilių stovėjimo aikštelės: Rasytės g. Rietavo g., Kuršių g., Baltijos g., Baltų pr. ir kt. Tvarkyti mokymo – ugdymo įstaigų kiemai ir privažiavimai. Tvarkytos avarinės duobės gatvėse. Identifikuota ir pateikta Miesto tvarkymo skyriui apie kelis šimtus duobių. Tęsiamos konsultacijos ir stebima Vandžiogalos g., Lubinų g. asfaltavimo projektavimo eiga. Esant finansavimui planuojama 2023 m. pradėti šių gatvių rekonstrukciją. Romainių g. rekonstrukcija pradėta, planuojama 2023 metais darbus pabaigti. Vyko pasitarimai su Kauno apskrities priešgaisrinės gelbėjimo valdybos atstovais. Aptarta, kaip toliau organizuoti daugiabučių gyvenamųjų namų kiemų Šilainių seniūnijoje tvarkymą, pašalinant kiemuose esančius nereikalingus objektus (senas metalo ir kitokias konstrukcijas, gelžbetonio blokus ir pan.) tam, kad įvykus nelaimei gaisrinė technika galėtų lengviau patekti iki gyvenamų namų. Seniūnijos iniciatyva užsakyta 44 objektų, susidėvėjusių ir morališkai pasenusių mažosios gelžbetoninės architektūros elementų šalinimo darbai. 2023 m. planuojame tęsti susidėvėjusių ir pavojų keliančių objektų šalinimą Šilainių seniūnijos daugiabučių namų kvartaluose. Vykdyta želdinių priežiūros kontrolė. Seniūnijos iniciatyva atlikta 30-ties valstybinės žemės plotų šienavimas, pašalinta pavojų aplinkai kėlusios vėjalaužos ir vėjavartos.